Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 3356

40. módosítás 2007 november 22. 3.3 Látással történő azonosítási manőverek 3.3.1 Az alábbi eljárást javasoljuk az elfogó légi-jármű számára a polgári légi-jármű látással történő azonosításának végrehajtására: I. szakasz: Az elfogó légi-jármű az elfogott légi-járművet a légi-jármű hátulja felől közelítse meg. Az elfogó kötelék, vagy ha csak egy elfogó légi-jármű tevékenykedik, az elfogó légi-jármű vezetője az elfogott légi-jármű baloldalára, kissé az elfogott légi-jármű felett és előtt helyezkedjen el úgy, hogy az elfogott légi-járműtől kezdetben legalább 300 m távolságra, az elfogott légi-jármű vezetőjének látóterén belül legyen. Bármely más - az elfogásban résztvevő - légi-jármű maradjon biztonságos távolságban, lehetőleg az elfogott légi-jármű felett és mögött. Amikor az elfogott légi-járműhöz viszonyított megfelelő sebességet és repülési helyzetet felvette, az elfogó légi-jármű szükségszerűen hajtsa végre a mások szakaszban előírtakat. II. szakasz: Az elfogó kötelék, vagy az elfogó légi-jármű vezetője azonos szinten repülve kezdje meg az elfogott légi-jármű óvatos megközelítését. Az elfogó légi-jármű ne repüljön az elfogott légi-járműhöz közelebb, mint ahogy az a szükséges adatok beszerzése céljából feltétlenül szükséges. Az elfogó kötelék, vagy az elfogó légi-jármű vezetője legyen óvatos, nehogy megijessze az elfogott légi-jármű személyzetét, vagy utasait. Az elfogó légi-jármű vezetője mindig vegye figyelembe azt a tényt, hogy azok a manőverek, melyek az elfogó légi-járművek számára természetesek, veszélyesek lehetnek a polgári légi-jármű személyzetei, vagy utasai számára. Az elfogásban résztvevő bármely más légijármű maradjon az elfogott légi-járműtől biztonságos távolságra. Az azonosítás befejezése után az elfogó légi-jármű a harmadik szakaszban körvonalazottak szerint távolodjon el az elfogott légi-jármű közeléből. III. szakasz: Az elfogó kötelék, vagy az elfogó légi-jármű vezetője óvatosan, enyhe ereszkedő fordulóval repüljön el az elfogott légi-járműtől. Az elfogásban résztvevő bármely más légi-jármű maradjon az elfogott légi-járműtől biztonságos távolságra, és csatlakozzon a kötelék vezetőjéhez. 3.4 Navigációs vezetési manőverek 3.4.1 Amennyiben a fenti I. és II. szakaszban leírt azonosítási műveletek végrehajtása után úgy ítélik meg, hogy az elfogott légi-jármű repülési útvonalának megváltoztatása szükséges, a kötelék vezetőjének, vagy az egyedül elfogó légi-járműnek rendszerint az elfogott légi-jármű bal oldalán, kissé felette és előtte kell elhelyezkednie, hogy annak parancsnoka láthassa a leadott látási jeleket. 3.4.2 Nélkülözhetetlenül szükséges, hogy az elfogó légi-jármű parancsnoka meggyőződjön arról, hogy az elfogott légi-jármű parancsnoka az elfogást észlelte és nyugtázza a jelzéseket. Ha az 1. függelék II. részében szereplő 1. sorozatú jelzések ismétlésével sem sikerül az elfogott légi-jármű parancsnokának figyelmét felhívni, más jelzési módszerek is használhatók e célra, beleértve utolsó eszközként az utánégető keltette fényhatást, feltéve, ha ennek használata az elfogott légi-járműre nem jelent veszélyt. 3.5 Ismeretes, hogy adódnak olyan esetek, amikor az időjárási körülmények, vagy a domborzati viszonyok szükségessé tehetik, hogy a kötelékvezető vagy az egyedüli elfogó légi-jármű az elfogott légi-jármű jobb oldalán, kissé felette és előtte helyezkedjen el. Ilyen esetben, az elfogó légi-jármű parancsnokának megkülönböztetett figyelmet kell fordítania arra, hogy légi-járművét az elfogott légijármű parancsnoka folyamatosan, tisztán láthassa. - 30 -

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes